சிர்காப்

சிர்காப் (Sirkap) என்பது பாக்கித்தானின் பஞ்சாபிலுள்ள தக்சசீலம் நகருக்கு எதிரே உள்ள கரையில் உள்ள ஒரு தொல்லியல் தளமாகும்.

கிமு 180 ஆம் ஆண்டில் நவீன பாக்கித்தான்மீது படையெடுத்த கிரேக்க பாக்திரிய மன்னர் தெமித்திரஸ் என்பவரால் சிர்காப் நகரம் கட்டப்பட்டது. தெமித்திரஸ் ஒரு இந்தோ-கிரேக்க இராச்சியத்தை நிறுவினார். அது கிமு 10 வரை நீடித்தது. சிர்காப் மன்னர் முதலாம் மெனாண்டரால் மீண்டும் கட்டப்பட்டதாகவும் கூறப்படுகிறது.

 தொல்லியல் அகழ்வாராய்ச்சிகள் 
பழைய நகரத்தின் அகழ்வாராய்ச்சி சர் ஜான் மார்ஷலின் மேற்பார்வையில் எர்க்ரூ என்பவரால் 1912-1930 ஆல் மேற்கொள்ளப்பட்டது. 1944 மற்றும் 1945 ஆம் ஆண்டுகளில் மோர்டிமர் வீலர் மற்றும் அவரது சகாக்களால் மேலும் சில பகுதிகள் தோண்டப்பட்டன. சிர்காப்பில் கண்டுபிடிக்கப்பட்ட பெரும்பாலான கண்டுபிடிப்புகள் இந்தோ-சிதியன் மற்றும் இந்தோ-பார்த்தியன் காலங்களுடன் (கிபி 1 முதல் 2 ஆம் நூற்றாண்டு) தொடர்புடையவை. கிரேக்க நிலைகளுக்கான ஒட்டுமொத்த அகழ்வாராய்ச்சிகள் மிகவும் குறைவாகவே இருந்தன. அநேகமாக நிலத்தடியில் மறைக்கப்பட்டுள்ளன: சிர்காப்பில், இந்தோ-கிரேக்க மற்றும் ஆரம்பகால இந்தோ-சிதியன் மட்டங்களில் எட்டில் ஒரு பங்கு அகழ்வாராய்ச்சிகள் மட்டுமே செய்யப்பட்டன. மேலும் இது பண்டைய நகரத்தின் மையத்திலிருந்து வெகு தொலைவில் உள்ள ஒரு பகுதியில் மட்டுமே இப்பணிகள் மேற்கொள்ளப்பட்டது.

 கிரேக்க நகரம் 
வலது|thumb|சிர்காப்பின் நிறுவனர கிரேக்க-பாக்திரிய மன்னர் தெமித்திரஸ் (ஆட்சிக் காலம் கிமு 200 – 180) 
பண்டைய கிரேக்க நகர வடிவமைப்பாளர் மிலேட்டசின் இப்போடமஸின்  நகரத் திட்டமிடலின்படி சிர்காப் நகரம் கட்டப்பட்டது. இது ஒரு முக்கிய சாலை மற்றும் பதினைந்து செங்குத்தான தெருக்களில் அமைக்கப்பட்டுள்ளது. இது சுமார் 1,200 x 400 மீட்டர் (3,900 அடி) பரப்பளவை உள்ளடக்கியது. 5–7 மீட்டர் (16–23 அடி) அகலமும் 4.8 கிலோமீட்டர் (3.0 மைல்) நீளமும் கொண்ட சுற்றுச்சுவர் கொண்டது. மாசிடோனியா உள்ள ஒலிந்தஸில் இருப்பதைப் போலவே இந்த இடிபாடுகளிலும் கிரேக்க மொழியில் உள்ளன.

கிரேக்க புராணக் காட்சிகளைக் குறிக்கும் கிரேக்க-பாக்திரிய மன்னர்களின் நாணயங்கள் மற்றும் கல் தட்டுகளில் ஏராளமான கிரேக்க கலைப்பொருட்கள் கண்டுபிடிக்கப்பட்டுள்ளன. அவற்றில் சில முற்றிலும் கிரேக்கவாதம் கொண்டவை, மற்றவை ஐ கனௌமில் காணப்படும் கிரேக்க-பாக்திரிய பாணிகளின் பரிணாம வளர்ச்சியை மேலும் இந்தியமயமாக்கப்பட்ட பாணிகளை நோக்கி சுட்டிக்காட்டுகின்றன. எடுத்துக்காட்டாக, இந்திய கணுக்கால் வளையல்கள் போன்ற பாகங்கள் ஆர்ட்டெமிசு போன்ற கிரேக்க புராணக் கடவுள்களின் சில பிரதிநிதித்துவங்களில் காணப்படுகின்றன.

கிரேக்கர்களால் கட்டப்பட்டதைத் தொடர்ந்து, இந்தோ-சிதியர்களின் ஊடுருவல்களின் போதும், பின்னர் கிபி 30-இல் ஏற்பட்ட நிலநடுக்கத்திற்குப் பிறகு இந்தோ-பார்த்தியர்களால் இந்த நகரம் மீண்டும் கட்டமைக்கப்பட்டது. இந்தோ-பார்த்தியன் இராச்சியத்தின் முதல் மன்னரான கோண்டபோரஸ், இரட்டைத் தலை கழுகு தாது கோபுரம் மற்றும் சூரியக் கடவுளின் கோயில் உள்ளிட்ட நகரின் சில பகுதிகளைக் கட்டினார். இந்த நகரத்தை குசான மன்னர்கள் கைப்பற்றினர். ஆனால் அவர்கள் அதை கைவிட்டு, வடகிழக்கில் சுமார் ஒன்றரை கி. மீ (0.93 மைல்) தொலைவில் சிர்சுக் என்ற ஒரு புதிய நகரத்தைக் கட்டினர்.

 மதக் கட்டிடங்கள் 
வலுவான கிரேக்க அலங்கார கூறுகளைக் கொண்ட புத்த தாது கோபுரங்களை சிர்காப் தளம் முழுவதும் காணலாம். (இரட்டைத் தலை கழுகு தாது கோபுரம்  மத கலாச்சாரங்களின் நெருங்கிய தொடர்புகளைக் குறிக்கிறது. அருகிலுள்ள ஜந்தியால் (சிர்காப்பிலிருந்து 650 மீட்டர் (2,130 அடி) தொலைவில்) என்ற இடத்தில் அயனிய ஒழுங்கில் கட்டப்பட்டுள்ள கிரேக்க மதக் கோயிலும் காணப்படுகிறது. ஆனால் அது ஒரு சரதுச வழிபாட்டு முறைக்கு அர்ப்பணிக்கப்பட்டிருக்கலாம் என்ற வாய்ப்பு உள்ளது. எலனியக் கால அலங்காரத்துடன் கூடிய பௌத்த தெய்வமான ஹாரிதியின் கோயிலும் இங்கு கண்டுபிடிக்கப்பட்டது.

இரண்டு நூற்றாண்டுகளாக இந்தியப் பிரதேசத்தை ஆக்கிரமித்திருந்த  இந்தோ-கிரேக்கர்களின் நகரக் கட்டுமான நடவடிக்கைகளுக்கும், பிற மதங்களை, குறிப்பாக பௌத்தத்தை ஒருங்கிணைப்பதற்கும் சிர்காப் தளம் சாட்சியாக உள்ளது.

 வட்ட தாது கோபுரம் 
சிர்காப்பில் ஒரு வட்டமான தாதுகோபுரமும் உள்ளது. இது இந்திய-துணைக் கண்டத்தின் பழமையான கோபுரங்களில் ஒன்றாகும். கிபி 1ஆம் நூற்றாண்டில் ஏற்பட்ட  நிலநடுக்கத்தால் இது தற்போதைய இடத்திற்கு வீசப்பட்டதாக கருதப்படுகிறது. பின்னர் புதிய நகரம் கட்டப்பட்டபோது, கோபுரத்தைச் சுற்றி ஒரு பாதுகாப்புச் சுவர் கட்டப்பட்டு பராமரிக்கப்பட்டது.

 இதனையும் காண்க 

 தளத்தின் கூகுள் வரைபட படங்கள்

 மேற்கோள்கள் 



பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:தொல்லியற்களங்கள்